اعز الناس

اعز الناس

 كلمات الأغنية 
على طول الحياة نقابل ناس ..

ونعرف ناس .. ونرتاح ويا ناس عن ناس

وبيدور الزمن بينا .. يغير لون ليالينا

وبنتوه بين الزحام والناس .. ويمكن ننسى كل الناس ..

ولا ننسى حبايبنا أعز الناس .. حبايبنا أعز الناس حبايبنا

سنين وسنين تفوت ما نحس بوجودها ولا وجودنا ..

ولحظة حب عشناها عشناها نعيش العمر تسعدنا

ومين ينسى ومين يقدر فى يوم ينسى ؟ شعاع اول شرارة حب

ونظره من بعيد لبعيد تقول حبيت .. ورمش قول غلبنى الحب غلبني

ومين ينسى .. ومين يقدر فى يوم ينسى ..

ليالى الشوق ولا نارها وحلاوتها ..

ولا اول سلام بالايد .. ولا المواعيد ولهفتها

ولا ننسى ولا نقدر فى يوم ننسى ..

حبايبنا أعز الناس حبايبنا

حبيب قلبى وروح قلبى حياة قلبى ..

يا أغلى الناس يا أحلى الناس يا كل الناس

لسه مشوار الحياة شايل لنا وقفات ..

معالم فى طريق الحب أحلى كتير ..

من اللى فات من اللى فات


 شوف كمان 
 ليستة اغانى عبد الحليم حافظ

تصنيف:اغانى باللغه المصريه
تصنيف:اغانى عبد الحليم حافظ
تصنيف:كلمات اغانى